钦定古今图书集成/理学汇编/文学典/第190卷 > 王通中说 > 《天地篇》
## 钦定古今图书集成/理学汇编/文学典/第190卷 > 王通中说 > 《天地篇》

李百药见子而论诗，子不答。百药退谓薛收曰：“吾上
陈应、刘，下述沈、谢，四声八病，刚柔清浊，各有端序，音
若埙篪，而夫子不应。我其未达欤？”薛收曰：“吾尝闻夫
子之论《诗》矣，上明三纲，下达五常，于是征存亡，辩得
失，故小人歌之以贡其俗，君子赋之以见其志，圣人
采之以观其变。今子营营驰骋乎末流，是夫子之所
痛也。”不答则有由矣。